NaiveNeuron/SloPal huggingface dataset:
P. Hrušovský, predseda NR SR: (2002-11-19):
J. Elsner, poslanec: Ďakujem za slovo, pán predseda. Pán poslanec Číž sa snažil vo svojom vystúpení naznačiť, že asi ako občan Slovenskej republiky pochopí komplexný návrh zmien zákona, ktorý predložil pán poslanec Malchárek. Osobne sa domnievam, že jeho vystúpenie  značne poukázalo na to, že porušujeme určitý legislatívny proces, porušujeme v podstate zásadu, ktorá platí v rámci legislatívneho poriadku, ale zároveň poukázal aj na to, že sa v podstate dnes zaoberáme v spoločnosti vážnymi finančnými problémami, hovoríme o tom, že pred schválením  štátneho rozpočtu potrebujeme prijať rad zákonov, ktoré majú reštrikčný charakter, a dokonca sme sa dopracovali k tomu, že pristúpime k hlasovaniu v skrátenom legislatívnom konaní. Viaceré výbory, a aj ústavnoprávny výbor, poukázali na to, že je to v rozpore, že odôvodnenie, že ide o národohospodárske škody, nemá opodstatnenie, jednoducho je tu celý rad problémov, ktoré občan chápe úplne ináč. Ja len chcem podotknúť, ak dnes hovoríme o tom, že potrebujeme šetriť a získať zdroje pre štátny rozpočet, pán podpredseda, je to problém, ktorý opozícia chápe, ale má k tomu výhrady, lebo má  úplne iné myslenie a vie k týmto zdrojom pristúpiť z iného uhla pohľadu, a dnes asi vie povedať, akým spôsobom by sme v tejto spoločnosti mohli do štátneho rozpočtu priniesť finančné prostriedky. Ale nechápem, ak niekto príde z koaličných poslancov a prednesie...
Jasaň, Viliam, poslanec NR SR (2015-12-11):
Ďakujem pekne, pán predseda. Vážený pán minister, veľmi ma mrzí, že pani predsedajúca pripustila tie nervózne reakcie niektorých opozičných poslancov počas vášho vystúpenia. Ale na druhej strane práve tieto reakcie opozičných, niektorých opozičných poslancov jasne ukázali, že ste zaťali do živého a že to, čo predkladajú ako dôvod na vaše odstúpenie, je obyčajný predvolebný blaf. A v závere vášho vystúpenia ste to veľmi jasne preukázali. A ešte taká jedna poznámka krátka na koniec, že „záujem“ opozičných poslancov, hlavne tých, ktorí sa podpísali pod váš návrh na odvolanie, a nie sú tu a nie sú tu od rána, svedčí o tom, že naozaj je to len predvolebný blaf, ktorý im tradične nevyjde. A ja verím, že mnohí z nich sa už tu v budúcom období ani neukážu, pretože takýmto spôsobom otravovať občanov Slovenska pred Vianocami je minimálne neslušné. Ďakujem vám za vaše vystúpenie.
Janckulík , Igor, poslanec NR SR (2016-11-29):
Pán predsedajúci, prosím, dajte hlasovať o uznesení, ako je uvedené v prílohe spoločnej správy 290a.
Šimečka, Michal, podpredseda NR SR (2024-01-23):
Ďakujem pekne. Pani poslankyňa Nash.
Danko, Andrej, predseda NR SR (2017-12-05):
Pán poslanec Kéry.
Karas, Viliam, minister spravodlivosti SR (2022-11-09):
Ďakujem, pán predsedajúci. Vážené dámy, vážení páni, dovoľujem si vám predložiť návrh na voľbu predsedu Úradu pre verejné obstarávanie. Podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov predsedu Úradu pre verejné obstarávanie na návrh vlády volí a odvoláva Národná rada Slovenskej republiky. Úrad vlády Slovenskej republiky v súlade s § 141 ods. 7 zák... spomínaného zákona zverejnil dňa 17. mája 2022 na svojom webovom sídle výzvu na prihlásenie záujemcov o kandidatúru na predsedu Úradu pre verejné obstarávanie. Termín na prihlásenie záujemcov o kandidatúru bol do 23. augusta 2022. Vláda podľa zákona o verejnom obstarávaní navrhuje Národnej rade Slovenskej republiky kandidáta alebo kandidátov na predsedu úradu po verejnom vypočutí kandidátov na predsedu úradu a vyhodnotení výberovou komisiou, ktorú na tento účel zriadi vláda. Vláda uznesením vlády č. 494 zo 17. augusta 2022 zriadila výberovú komisiu na výber kandidátov na predsedu Úradu pre verejné obstarávanie navrhovaných vládou Slovenskej republiky a schválila rokovací poriadok výberovej komisie na výber kandidátov na predsedu Úradu pre verejné obstarávanie navrhovaných vládou Slovenskej republiky. Na základe zverejnenej výzvy sa prihlásili štyria záujemcovia o kandidatúru, z ktorých u dvoch bolo administratívnou kontrolou zistené nesplnenie požiadaviek podľa zákona o verejnom obstarávaní. Výberová komisia pripustila na verejné vypočutie dvoch záujemcov o kandidatúru. Na verejnom vypočutí, ktoré sa konalo dňa 23. septembra 2022 v priestoroch Úradu vlády Slovenskej republiky, sa zúčastnili dvaja záujemcovia, pričom výberová komisia odporučila vláde oboch zúčastnených záujemcov o kandidatúru. Výberová komisia prostredníctvom vedúceho Úradu vlády Slovenskej republiky priložila na rokovanie vlády informáciu o verejnom vypočutí záujemcov o kandidatúru na predsedu úradu a návrh na voľbu predsedu Úradu pre verejné obstarávanie. Vláda v súlade s uznesením č. 603 z 28. septembra navrhuje Národnej rade Slovenskej republiky Petra Kuboviča do funkcie predsedu Úradu pre verejné obstarávanie. Peter Kubovič je kandidátom, ktorý sa vo svojom profesionálnom živote dlhodobo venuje oblasti verejného obstarávania a súčasne, v súčasnosti je členom Rady Úradu pre verejné obstarávanie. Vážené dámy, vážení páni, dovoľujem si vás týmto požiadať o schválenie návrhu na voľbu pána Petra Kuboviča za predsedu Úradu pre verejné obstarávanie. Ďakujem pekne.
Blaha, Ľuboš, podpredseda NR SR (2024-01-31):
Už zrušil, dobre. Poprosím o faktickú poznámku pána poslanca Mareka Lackoviča. Nech sa páči.
V. Veteška, podpredseda NR SR: (2005-01-18):
Ako prvý s faktickou poznámkou vystúpi pán poslanec Ondriaš. Upozorňujem však aj na to, že o chvíľu bude 12.00 hodín, keď preruším rokovanie. K. Ondriaš, poslanec: Ďakujem za slovo. Ja  z tejto rozpravy mám pocit, že možno by bolo lepšie, keby prednášajúci v rozprave nestál za prednášajúcim pultom, ale sedel v kresle detektora lži a bola by tu zelená, červená, ktorá by rozhodovala, či je a či nie je pravda, čo povie. Ďakujem za pozornosť.
Remišová, Veronika, poslankyňa NR SR (2018-05-24):
Ďakujem kolegovi Hegerovi, že pripomenul, aké dôležité je, aby sme v tomto kľúčovom momente, kedy sa rozhoduje o viacročnom finančnom rámci, prebiehajú rokovania, budú prebiehať ešte rok, aké veľmi dôležité je dobré meno krajiny. My tu môžme, my máme šikovných ľudí, môžu prac..., o, ktorí sa snažia robiť nám dobré meno. Máme športovcov šikovných, máme inovatívne firmy, a čo z toho, keď táto neschopná vláda, vláda škandálov zničí naše dobré meno v zahraničí? Ešte raz hovorím, médiá nepísali zahraničné o opozícii, médiá písali o škandáloch na, v rezorte pôdohospodárstva. Zahraničné médiá Le Monde písal o škandáloch na, v rezorte školstva. Písali o tom, ako je mafia na Úrade vlády. Vy nám ničíte dobré meno Slovenska, našej krajiny. Prosím vás, pani ministerka, ak vám záleží na tejto krajine, ak máte radi Slovensko, tak opustite tento rezort.
Somogyi, Szilárd, poslanec NR SR (2011-03-29):
Dobrý deň, pán podpredseda, vaša parketa v Európskej komisii, administratíva, zrejme je menej atraktívnou témou, ako je zahraničná politika alebo napríklad hospodárske otázky, ktoré ste aj vy s dôrazom predniesli vo vašej reči. Ja ako podpredseda parlamentného výboru pre verejnú správu a regionálny rozvoj tiež by som sa chcel vrátiť tak „k menej“ atraktívnej téme, a to k územným samosprávam. Európska únia zrejme je v dostatočnom predstihu, čo sa týka regionalizmu, najmä ako v západnej časti Európy, a musíme si priznať, že Slovensko ako čisto centralizovaná krajina má čo doháňať v tejto téme. Napríklad to, že u nás chýbajú tie podnárodné úrovne, ktoré sú označené ako v európskej terminológii s pojmami NUTS 2, čiže máme len tú národnú úroveň a potom kraje a regionalizmus chýba. A chcel by som vás z tohto miesta poprosiť, že pri vašej ostatnej práci, aby ste mohli venovať nejakú pozornosť na to, aby slovenská verejnosť sa oboznámila s tým, že v čom je dôraz a dôležitosť toho, aby aj na Slovensku sa vytvorili prirodzené regionálne celky, aby sa našla tá kompatibilita aj tej cezhraničnej spolupráce, resp. to, aby územné samosprávy nielen na miestnej úrovni, ale aj na regionálnej úrovni nadobudli dostatok právnych kompetencií napríklad... (Prerušenie vystúpenia časomerom.)
P. Paška, predseda NR SR: (2010-05-26):
Poprosím spravodajcu pána podpredsedu Národnej rady Tibora Cabaja, aby uviedol spravodajskú informáciu v prvom čítaní.
P. Hrušovský, predseda NR SR: (2003-11-11):
Panie poslankyne, páni poslanci, končím rokovanie 18. schôdze Národnej rady Slovenskej republiky. Vyhlasujem 18. schôdzu Národnej rady Slovenskej republiky za skončenú. (Rokovanie 18. schôdze NR SR sa skončilo o 19.59 hodine.)
Baránik, Alojz, poslanec NR SR (2017-06-15):
Ďakujem pekne. Pán kolega Grendel, ďakujem za dobré vystúpenie. Mám jednu takú drobnú výhradu, kde ste uviedli spojenie, že keby nefungovali alebo nefungovalo, nefungovalo vedenie RTVS tak, ako má, takže by z toho mohol byť nemalý škandál. Chcem upozorniť na to, že my tu žijeme v postškandálnej spoločnosti. Tu už neexistuje žiaden škandál, ktorý by niekoho rozhodil, a tí, ktorí sú v centre škandálu, nám tu teraz ešte moralizujú vrátane vo verejnoprávnej televízii.
P. Hrušovský, predseda NR SR: (2004-01-20):
(Hlasovanie.) 146 prítomných, 69 za, 22 proti, 55 sa zdržalo. Neschválili sme pripomienku pod bodom č. 9.
Pellegrini, Peter, predseda NR SR (2015-09-18):
Ďakujem pekne. Dávam teraz slovo spravodajcovi z výboru pre financie a rozpočet pánovi poslancovi Kamenickému, aby stručne informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Danko, Andrej, predseda NR SR (2019-12-05):
Vážené panie poslankyne, vážení páni poslanci, prosím pána poslanca Baláža. Pán poslanec Puci v zastúpení? Prosím, prezentujme a hlasujeme. Pán poslanec, nech sa páči, teda potvrďte moje slová. Nech sa páči.
Vážny, Ľubomír, poslanec NR SR (2012-02-03):
Ďakujem. Dámy a páni, škoda že len dve minúty, ale už sa s tým musím vysporiadať. Takže páni poslanci, možnosť stavať na cudzích pozemkoch ste zachovali týmto zákonom. Pretože tu definujete to, že stavebné povolania, ktoré sú platné od 26. júla alebo do 26. júla, podľa nich, protiústavných stavebných povolení sa môže stavať ďalej. S tým ste nepohli nič. Ako ste sa s tým vysporiadali a kto zapríčiňuje tu tie škody, ktoré, pán poslanec Dostál, hovoríte? Však vy, vaša vláda, ste aktivovali 51 kilometrov tých protiústavných stavebných povolení do života. Prečo ste tie stavebné povolenia, keď ste už mali nález Ústavného súdu, prečo ste ich nespravili a nezmenili v režime ústavnosti? My sme ten zákon chystali s tým, že je na hrane s ústavou, ale že je ústavný. A vy ste takí farizeji, že máte v rukách nález Ústavného súdu a aktivujete tie stavebné povolenia do života, a vôbec ste sa nevysporiadali s tými vlastníkmi, len ste definovali v tomto zákone to, že ak je takéto stavebné povolenie vyvolané, tak do februára 2013 sa musí dohodnúť s tým vlastníkom, ak nesúhlasí, alebo potom pôjde na vyvlastnenie. No, tak toto je teda ústavnosť z vašich úst, krásna. Ďalší moment je ten, že ani jedno stavebné povolenie ste dodnes nezískali, za rok a pol ani jeden kilometer stavebného povolenia ste nezískali. Čiže toto ma na tom celom mýli, ja určite nechcem ísť proti ústave, ale budúcnosť je v tom, verte mi, že bude treba urobiť niečo iné, ale v intenciách nálezu Ústavného súdu, pretože to, čo ste urobili, ste vlastne aktivovali a ďalej aktivujete tie protiústavné konania, pretože s tým vlastníkom, napríklad na úseku Dubná skala – Turany, kde je šesťdesiatšesť nevysporiadaných vlastníkov, ste sa vôbec nevysporiadali, nijako. On je ďalej poškodzovaný a výstavbou podľa týchto protiústavných povolení aktivujete to odškodnenie do života.
Škripek, Branislav, poslanec NR SR (2023-12-20):
Kolegovia, ďakujem za zhodnotenie. Ďakujem, Peter Stachura, že si pripomenul to, že nerobiť načierno, lebo to je nešvár, ktorý okráda aj tento krát, tento štát, aj okrádame ostatných v tejto krajine. Alojz Hlina, ďakujem, že si pripomenul. Áno, tradícia Vianoc je presne to, čo má zmysel a že žiť podľa toho žalmu 37.25 môže byť aj ťažšie, nie je to úplne ľahké. A veľmi sa mi páči, keď si povedal, že DVD dôchodok, dobre vychované dieťa. Toto je, priatelia, naša budúcnosť, aj táto snemovňa potrebuje podporovať rodiny, aby sme vychovali viac detí, nieže jedno, druhé už je, no čo ja viem, tretie ááá, jak vyzeráme, a štyri, no hanba, päť a šesť detí, to sa nerobí. Martinka Holečková, ďakujem, že štát má vytvárať podmienky pre rozvoj krajiny. Jednoznačne, ja by som toto chcel, aby v tejto krajine bolo. A ďakujem, Milan Majerský, stále opakuješ, je to tvoj princíp, že menej štátu a viac dajme ľuďom a že prechádzame aj v iných krajinách na to, aby sa to dávalo viac do regiónov, a toto je rozhodovanie v iných krajinách. Napríklad Švajčiarsko, ľudia, keby sme toto dokázali dosiahnuť ako mestá a regióny rozhodujú o sebe. Pán Hazucha, máte problém, že by to mohlo teda pôsobiť trošku jednostranne a že neraz tí bohatí sú aj lakomí. Máte pravdu, ale práve tu ide o to, aby mali srdce cnosti a byť schopní, byť štedrí voči druhým ľuďom. Len toto musíme v tejto krajine, v našej vlasti vyučovať na školách, od malička učiť deti, že tu nie sme sami pre seba, my sme individualisti, naopak, budujme kolektívne túto krajinu a vytvárajme tu spoločné dobro. Toto musíme ukázať ľuďom. Igor Janckulík, povedal si, že politici tu veľa sľubujú, ale nedarí sa spojiť pre dobro rodín, aby sa tu lepšie žilo. Je to tak. Dobrým rodinám, keď sa bude dobre žiť, tak sa bude dobre žiť v krajine. Rasťo Krátky, ďakujem. Zodpovednosť za seba a nie zostať... (Prerušenie vystúpenia časomerom. Potlesk.)
Urban, Miroslav, poslanec NR SR (2020-05-14):
Ďakujem za slovo. Chcel by som poďakovať pánovi Kočišovi za rozpravu. Myslím si, že po tejto kritike tejto správy verejného ochrancu práv by bolo možno namieste túto správu zmeniť, názov tejto správy na správu úradu verejného ochrancu dúhových rodín, dúhového, dúhových pochodov, transgenderov alebo ochrancu interrupcií, ochrancu práva väzňov na dlhé vlasy a fúzy alebo na správu ochrancu práva na bývanie zadarmo a pitnú vodu zadarmo. V tej správe, ktorá má teda asi 90 takých reálnych strán, ste sa venovali napríklad jednému prípadu väzňa, ktorý nedostal zdravotnú starostlivosť, očné vyšetrenie až po 8 mesiacoch. Ešte ste to riešili na Európskom súde pre ľudské práva. My nie sme väzni a myslím si, že tie čakacie doby sú úplne bežné u očného lekára 8 mesiacov aj viac. Ja som čakal napríklad rok. Čiže myslím si, že to nie sú vôbec také zaujímavé a závažné otázky. Čo sa týka tej hygienicky hendikepovanej marginalizovanej skupiny, o ktorej sa tu stále rozpráva, ja si myslím, že najdôležitejšia vec, čo potrebuje táto skupina, je vzdelanie. Vzdelanie, vzdelanie, vzdelanie a na tom treba stavať. Myslím, že netreba hľadať teplú vodu, treba na..., sa pozrieť do iných krajín, ako riešia problémy s nejakými menšinami, ktoré chcú integrovať do spoločnosti formou internátnych škôl a podobne. Riešia to v Rusku, riešia to aj v iných krajinách, takže myslím si, že to vzdelanie je namieste. A ohľadom tých rodov. Sú dva rody, samozrejme, existujú, ako lekár viem, že rôzne mozaiky a zmeny tých karyotypov, ale sú to výnimočné veci... (Prerušenie vystúpenia časomerom.)
Grendel, Gábor, podpredseda NR SR (2022-10-05):
Pán poslanec, na Lukáša Kyselicu musíte reagovať.
Bugár, Béla, podpredseda NR SR (2017-02-03):
Pán poslanec Blaha, nech sa páči, môžte reagovať.
P. Hrušovský, podpredseda NR SR: (2001-10-30):
Pán poslanec Orosz.
Danko, Andrej, predseda NR SR (2018-02-14):
Pani poslankyňa Šimkovičová.
Kolesík, Andrej, poslanec NR SR (2013-11-27):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Krištúfková, Petra, poslankyňa NR SR (2019-04-02):
Ďakujem za slovo. Vážený pán predsedajúci, vážené kolegyne, vážení kolegovia, predkladám návrh zákona, ktorého cieľom návrhu je finančne podporiť mladé rodiny pri vzdelávaní ich detí, ktoré si plnia povinnú školskú dochádzku alebo sa sústavne pripravujú na povolanie štúdiom na strednej škole, zavedením mimoriadneho prídavku na každé dieťa vo výške 
50 eur, ktorým sa každoročne zmiernia náklady súvisiace s nástupom dieťaťa do školy. Dieťa od 6 do 15 rokov navštevuje základnú školu. Výdavky súvisiace so zabezpečením školáka vytiahnu rodičom z peňaženky jednorazovo okolo 300 eur. Starší školák začne viac míňať na školské potreby, výlety, náklady na cestovné, stravu, krúžky, šport, školské aktivity. Najväčšou položkou pri stredoškolákovi sú školské potreby a učebnice, oblečenie, výlety, cestovné, šport a školské aktivity. Vzhľadom na pozitívny vývoj ekonomiky v Slovenskej republike sa navrhuje tieto náklady pre mladé rodiny každoročne zmierniť. Predkladaný návrh zákona má vplyv na rozpočet verejnej správy, ktorý je vyčíslený v doložke vplyvov. Návrh zákona nemá vplyv na podnikateľské prostredie, nemá sociálne vplyvy, nemá vplyv na životné prostredie a nemá ani vplyv na informatizáciu spoločnosti. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky. Ďakujem za slovo. Hlásim sa ako prvá do rozpravy.
Laššáková, Jana, podpredsedníčka NR SR (2015-06-16):
Pani poslankyňa Pavlovičová, nech sa páči.
Laurenčík, Milan, podpredseda NR SR (2020-11-25):
Toto bolo posledné vystúpenie rečníka v rozprave. Preto vyhlasujem všeobecnú rozpravu za skončenú a pýtam sa, či chce zaujať k rozprave navrhovateľ. Nech sa páči.
Glváč, Martin, podpredseda NR SR (2017-09-06):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce do rozpravy prihlásiť niekto ústne. Nie je tomu tak. Ukončujem rozpravu a vyhlasujem ju za skončenú. Pani navrhovateľka nemá záujem, pán spravodajca nie, poprosím termín hlasovania oznámiť. (Reakcia z pléna.) Dnes o 17.00 hod. Ďakujem. Prerušujem rokovanie o tomto bode programu. Budeme pokračovať informáciou o vydaných aproximačných nariadeniach vlády Slovenskej republiky v I. polroku 2017 a o zámere prijímania aproximačných nariadení vlády v II. polroku 2017. Materiál je uverejnený ako tlač 623. Nech sa páči, pani ministerka, prosím vás o uvedenie tohto materiálu. (Rokovanie o informácii o vydaných aproximačných nariadeniach vlády Slovenskej republiky v I. polroku 2017 a o zámere prijímania aproximačných nariadení vlády Slovenskej republiky v II. polroku 2017 , tlač 623.)
Laššáková, Jana, podpredsedníčka NR SR (2013-03-14):
Ďakujem, pán minister. Pán poslanec, máte možnosť v lehote dvoch minút položiť doplňujúcu otázku. (Reakcia poslanca.) Áno, pán poslanec ju chce položiť. Nech sa páči.
Laššáková, Jana, podpredsedníčka NR SR (2014-11-09):
Pán poslanec Hlina. (Reakcia poslanca Lipšica.) Nech sa páči, pán poslanec Hlina, máte faktickú? Pán poslanec Susko, ospravedlňujem sa, ale nie, Hlina. Nech sa páči, faktickú ste mali, pán... (Reakcia poslanca Hlinu.) Tak poprosím vás, pozeráte do počítača. Vyzvala som vás.
Laurenčík, Milan, podpredseda NR SR (2021-10-21):
Ďakujem. Pán poslanec, máte doplňujúcu otázku? Nech sa páči, môžte ju položiť v rozsahu dvoch minút. Musíte stlačiť tlačítko faktická poznámka.
P. Abrhan, poslanec: (2008-06-25):
Prečo predseda vlády používa dvojaký meter, jeden na ministra financií, ktorý nesie politickú zodpovednosť, a jeden na riaditeľa letiska? Riaditeľ letiska možno za to, že bol riaditeľom letiska, musel letieť. Minister financií nie. Škoda, že predseda vlády stratil takú tú jureňovskú guráž, ktorú mal pri odvolávaní ministra pôdohospodárstva. A ako vidno, z Ficovej vlády sa odchádza len vtedy, keď sa to hodí predsedovi vlády. Dnes sa mu to zjavne nehodí, aby ste opustili tento post. Možno potrebuje, aby ste dohrali svoju úlohu, aby ste dohrali svoju hru. Bude potrebovať obetného baránka, kto bude niesť zodpovednosť za nespokojnosť dôchodcov, za problémy pri prechode na euro, za problémy pri zvyšovaní cien. Potom zjavne príde váš čas. Takže dovidenia na jar, pán minister, v poslaneckých laviciach.
Jurinová, Erika, podpredsedníčka NR SR (2015-02-18):
Nech sa páči, do rozpravy je prihlásený ďalej pán poslanec Viliam Novotný. Máte slovo.
Grendel, Gábor, podpredseda NR SR (2021-05-10):
Pán poslanec Žiak s reakciou na faktické.
Blanár, Juraj, poslanec NR SR (2011-09-14):
Pán podpredseda, som naozaj trošku sklamaný z toho, že športovec, ktorý do toho, do tej pozície sa ty vždy pasuješ, ktorý podporuje šport a rozvíja atletiku a neviem ešte čo, dokáže pristúpiť k takej kritike, ako sú napríklad konečne aspoň nejaká infraštruktúra vybudovaná, povedať o nej, že je polovičku využívané z ihrísk, ktoré boli postavené z dotácií predsedu vlády. Nech sa páči, choď medzi tých starostov a primátorov a povedz im to do očí, som zvedavý, ako ti budú reagovať. Naopak, vaša dotácia, ktorá bola – a to je podstata dnešnej schôdze –, ktorá bola alebo mala byť financovaná v Osrblí z rezervy predsedníčky vlády, skončila tak, ako skončila. A to bola otázka možno pre teba, aby si mohol odpovedať na takéto niečo, pretože dnes sa nebavíme o tom, čo bolo v minulom období, lebo asi z toho budete chcieť žiť stále, ale bavíme sa o otázkach, ktoré boli vznesené tu za tým pultom. Prečo podporujete pani predsedníčku a prečo podporujete koalíciu, ktorá hovorila, že nebude privatizovať, a dneska privatizuje. No asi preto, že máte skúsenosti s privatizáciou. Toto je vaša podstata vládnutia. Prečo hovoríte o tom, že nerozoberáte samosprávu, keď 6. apríla tohto roku ste boli v Štrbe a pani predsedníčka vlády sama povedala starostom aj primátorom, že vráti späť, aby neboli zdaňované prenájmy ani predaje majetku. Dodnes pani premiérka nič neurobila, a pritom dvakrát tu boli predložené návrhy zákona, aby sa to vrátilo späť. O tom si takisto, pán podpredseda, nič nepovedal. Prečo? No preto, lebo nie ste schopní to urobiť, pretože vás spája niečo iné. A to je biznis, nič iné.
Viskupič, Jozef, poslanec NR SR (2015-05-21):
Ďakujem za slovo. Myslím si, že výstavba toho prejavu od výzvy, že pozor, prejav sa môže dotknúť slabších pováh, cez to ako, a presne sa to teraz aj ukazuje v týchto faktických poznámkach, že na jednej strane prichádza možno aj konštruktívna kritika, na druhej strane zahmlievanie. Tam by som možno iba doplnil slovko, že robí sa to metódou až brutálneho toho red haringa, že absolútne odhodiť od témy a používať podľa mňa ad hominem útoky, že teda nájdeme si a poďme zničiť toho človeka, čo si dovolí sa postaviť pred ten ambón a rozprávať, kde by mohli prísť zlepšenia. Pretože okrem toho, že si nazval zlyhanie pri eurofondoch ako najvyššie zlyhanie vlád Roberta Fica, podľa mňa je to aj absolútnym zlyhaním, či budeme hovoriť o vyčísliteľných alebo nevyčísliteľných položkách celého toho riadeného procesu. A ja by som išiel omnoho ďalej, nielen o bábkach, biznismenoch a žralokoch, ale nazvime to tak, ako aj Jožo Kollár použil ten, to je proste bielogolierová mafia, pretože to ide spôsobom, ktorý absolútne zapadá, že nevieme na konci nájsť toho zodpovedného, a preto prichádza v mnohých oblastiach k zahmlievaniu, odhadzovaniu tém a podobne. Čiže myslel som si, že bude to omnoho tvrdšie, čo sa týka odhaľovania toho spôsobu nastavenia, ale dobre. Popis problému vyčísliteľných a nevyčísliteľných položiek zodpovednosti vlády Roberta Fica bol minimálne naznačený a to, že miliarda, ktorá... (Prerušenie vystúpenia časomerom.)
Ľ. Vážny, minister dopravy, pôšt a telekomunikácií SR: (2007-10-18):
Teraz k vlastnému zákonu. Dovoľte mi, aby som uviedol materiál Návrh na vyslovenie súhlasu Národnej Slovenskej republiky s predbežným vykonávaním Dohody o leteckej doprave medzi členskými štátmi Európskej únie a Európskym spoločenstvom na jednej    strane a Spojenými    štátmi   americkými    na   strane druhej, ďalej   len   dohoda,    ktorý sa predkladá na základe uznesenia vlády č. 360/2007 zo dňa 18. apríla 2007. Vláda Slovenskej republiky predmetný návrh Dohody prerokovala dňa 5. septembra 2007 a prijala k nemu uznesenie č. 736. Európska únia iniciovala rokovanie s vládou Spojených štátov amerických o leteckej doprave na základe nevyvážených vzťahov v tejto oblasti. Prvým problémom bola skutočnosť, že podľa rozhodnutia Európskeho súdneho dvora uzavreli členské štáty Európskej únie so Spojenými štátmi americkými tzv. open sky dohodu v rozpore s legislatívou Európskej únie. Druhým problémom bola skutočnosť, že v konečnom dôsledku mali americkí dopravcovia vo vzťahu k Európe väčšie práva ako európski dopravcovia vo vzťahu k Spojeným štátom americkým. Cieľom predkladanej Dohody je vytvorenie otvoreného euroatlantického vzdušného priestoru, odstránenie právnych rozporov existujúcich bilaterálnych dohôd jednotlivých členských štátov a vylúčenie diskriminácie leteckých spoločností, spoločenstva na báze ich štátnej príslušnosti. Zároveň sa má vytvoriť jednotných trh leteckej dopravy medzi Európskym spoločenstvom a Spojenými štátmi americkými s voľným tokom investícií a predpoklady preto, aby komunitárne a americké letecké spoločnosti mohli poskytovať letecké dopravné služby bez obmedzenia vrátane obsluhovania vnútroštátneho trhu. Dohoda bola podpísaná ministrami dopravy Európskej únie dňa 25. apríla 2007 v Bruseli. Dňa 30. apríla 2007 bola podpísaná predstaviteľmi Európskej únie a Spojených štátov amerických vo Washingtone. Materiál je legislatívnej povahy. Ratifikácia a vykonávanie tejto Dohody nemá negatívne finančné, ekonomické vplyvy ani vplyv na zamestnanosť a podnikateľské prostredie. Z dôvodu zvýšenia objemu výkonov leteckej dopravy môže ovplyvniť kvalitu životného prostredia. Vážení prítomní, dovoľujem si vás týmto požiadať o podporu pri prerokovávaní predloženého materiálu a o vyslovenie súhlasu s predloženým vládnym návrhom. Ďakujem za pozornosť.
P. Hrušovský, predseda NR SR: (2005-05-18):
(Hlasovanie.) 140 prítomných, 140 za návrh. Návrh sme schválili. Dávam slovo teraz poverenému poslancovi výboru pre hospodárstvo, privatizáciu a podnikanie pánovi poslancovi Harnovi, aby uviedol návrhy hlasovaní k prerokúvanému návrhu skupiny poslancov na vydanie zákona, ktorým sa mení a dopĺňa zákon o územnom plánovaní a stavebnom poriadku. Nech sa páči, pán poslanec, máte slovo. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1124.] I. Harna, poslanec: Ďakujem. Vážený pán predseda, v rozprave vystúpila jedna poslankyňa, ktorá však nepredniesla nejaký konkrétny pozmeňujúci návrh, preto dajte hlasovať o mojom návrhu ako spravodajcu výboru, aby sa Národná rada Slovenskej republiky uzniesla v zmysle § 73 ods. 3 písm. b) rokovacieho poriadku na tom, že nebude pokračovať v rokovaní o tomto návrhu zákona.
Zelník, Štefan, poslanec NR SR (2010-11-03):
Ďakujem pekne za slovo, vážený pán predsedajúci. Som presvedčený o tom, že štátne symboly nemôžu byť prisvojované žiadnou politickou stranou, nemôžu byť koaličné ani opozičné, jednoducho to je symbol štátnosti, symbol tejto republiky. Je pre mňa nepochopiteľné, že poslancom Národnej rady vadia symboly štátu. Ako toto môže vadiť? Ak to vadí niekomu, teraz ste sa odvolávali na to, že niektorí protestovali proti tomu, samozrejme, je to vec názoru, ale, preboha, ako to môže vadiť poslancom Národnej rady Slovenskej republiky, že existujú štátne symboly, ktoré sú umiestnené na viditeľných miestach v takých inštitúciách, ako sú štátne školy alebo mestské alebo vyššie územné celky, zasadačky? Toto je pre mňa nepochopiteľné. A verím, že obyvatelia si to zapamätajú. Ďakujem.
Jurinová, Erika, podpredsedníčka NR SR (2013-09-18):
Pán poslanec Fecko.
Blanár, Juraj, podpredseda NR SR (2022-12-08):
Pán poslanec Mizík s faktickou poznámkou na pána poslanca Pročka.
Nachtmannová, Oľga, poslankyňa NR SR (2016-09-13):
Ďakujem za slovo. Pán poslanec Baránik, už v úvode vášho vystúpenia vy ako právnik si dovolíte takto osočovať všetkých sudcov? Vy ste advokát. Ako by sa vám páčilo, keby niekto tu, v tejto sále povedal, že všetci advokáti sú psychopati? Prepáčte, tu sa nikto iný na to nezníži a to ani nemusím mať právnické vzdelanie. Tuná je vidno tú vašu veľkú jednoduchosť v myslení. A potom ten § 32, ktorý ste tu kritizovali. Ja s ním plne súhlasím. Ja si myslím, že žiadny novinár sa nezníži k tomu, čoho sme veľakrát svedkami. Ikskrát som bola svedkom toho, v laviciach OĽANO nebol, možno boli dvaja poslanci. Odrazu začali chodiť úplne všetci. Boli tu kompletne všetci. Vtedy pán Viskupič prišiel za predsedajúceho, zhora ich odfotil, vzápätí to bolo na Facebooku so slovami: „Kým my pre vás pracujeme, tak všetci ostatní poslanci sa flákajú.“ Toto ste veľmi často robili, pán poslanec Viskupič (reakcia z pléna), často som vás tam, často som vás tam videla (reakcie a ruch v sále) a vzápätí, ako to... (Prerušenie vystúpenia predsedajúcim.)
Danko, Andrej, predseda NR SR (2016-09-13):
Ďakujem. S faktickou poznámkou je prihlásený pán poslanec Ján Budaj. Ja som ho, sa mi zdá, nevidel v sále. Bol tu? Pán poslanec, nechápem. (Reakcia z pléna.) Vy ste zatlačil kartu kolegu? A teraz chcete reagovať s faktickou poznámkou na kartu kolegu. Prepáčte to vám neumožním, lebo nemáte právo... (Reakcie z pléna.) Dobre. A vy ste zatlačil kartu Budaja, áno? Dobre, pán poslanec Suchánek s faktickou poznámkou.
Majorová Garstková, Jana, poslankyňa NR SR (2021-10-20):
Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 718). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre vzdelávanie, vedu, mládež a šport. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Mizík, Stanislav, poslanec NR SR (2021-10-19):
Ďakujem za slovo. Rasťo, správne si analyzoval, poviem to takto, možné nemožnosti a nemožné možnosti v zákone tejto vlády, v ktorej nie je nič nemožné. Je schopná i z nemožnosti urobiť možné a vyhlásiť to za normálne a dobré. Hranice normálneho sa v tomto období, sú, sa posúvajú. Je to všetko relatívne. Vynikajúco si odhalil riziká tohto podľa mňa rafinovaného zákona. Treba si dať pozor. Analýza ´par excellence´. Ďakujem.
Hrnčiar, Andrej, podpredseda NR SR (2016-04-21):
Pán poslanec Krajniak bude reagovať na faktické poznámky.
Paška, Pavol, predseda NR SR (2013-12-12):
Hlasujeme. (Hlasovanie.) 140 prítomných, 81 za, 1 proti, 58 sa zdržalo. Schválili sme uznesenie a zobrali správu na vedomie. Boli to prerokované body programu. Dámy a páni, chcem vás ešte informovať, že v prípade, a upozorniť, že v prípade, že pravidelný bod interpelácie skončí pred 19.00 hodinou, budeme pokračovať podľa schváleného programu a vzhľadom na to, že sme schválili návrh štátneho rozpočtu, ďalšími bodmi, tak ako je to v programe, ktoré riešia rozpočty, Sociálna poisťovňa, úrad pre dohľad, sú to body, tuším, 62, body 23 až 26 z pôvodného programu. Ďakujem pekne. Navrhujem, aby sa stretlo poslanecké grémium, tak ako o to požiadala pani poslankyňa Vášáryová, na 15.45 h. Budeme prechádzať text návrhu vyhlásenia Národnej rady. Krátka prestávka do 15.30 h a 15.30 h začneme bod interpelácie. Ešte pán poslanec Hlina. Procedurálny návrh? Ešte chvíľočku, dámy a páni, pán poslanec má procedurálny návrh.
Danko, Andrej, podpredseda NR SR (2024-01-16):
Pani poslankyňa Gažovičová.
Pellegrini, Peter, predseda NR SR (2014-12-02):
Panie poslankyne, páni poslanci, budeme pokračovať v prerušenom rokovaní o návrhu zákona o štátnom rozpočte. Poprosím pána poslanca Zajaca, aby dokončil svoje vystúpenie, ktoré sme prerušili pred hlasovaním. Nech sa páči, pán poslanec, máte slovo. (Pokračovanie rokovania o vládnom návrhu zákona o štátnom rozpočte na rok 2015 , tlač 1170.)
Mezenská, Helena, poslankyňa NR SR (2012-12-14):
Ja opakovane, pán minister, vás, ale aj poslancov SMER-u vyzývam k tomu, aby sme tento lobistický zákon vypratali z tohto parlamentu. Naozaj, takýto postup pri prijímaní zákonov nie je hodný parlamentnej pôdy. (Potlesk.) Vráťme sa, prosím vás pekne, páni poslanci, k tomu sľubu, ktorý sme tu dali pri nástupe do našich funkcií, keď sme sľubovali občanom tejto republiky, že budeme pre nich pracovať. Ako môžte, berúc v úvahu daný sľub, dnes obhajovať tento zákon? Ako vôbec môžme tento zákon dnes na pôde tohto parlamentu prerokovávať? Je nehodná táto pôda, parlamentná pôda toho, aby sme sa takýmto Gorilím a lobistickým zákonom ďalej zaoberali. Vyzývam vás dôrazne, aby ste tento zákon stiahli! (Potlesk.)
Hrnčiar, Andrej, podpredseda NR SR (2016-05-25):
Ďakujem. Nech sa páči, pani podpredsedníčka Nicholsonová.
Blanár, Juraj, podpredseda NR SR (2021-12-08):
S faktickou poznámkou pán poslanec Podmanický.
Martvoň, Anton, poslanec NR SR (2013-11-26):
Ďakujem pekne. No, pán poslanec Hlina, no to, že na mňa tu útočíte s nejakými vymyslenými vecami, už som si zvykol, ja už iba čakám, že o chvíľku zo mňa urobíte človeka, čo chce byť pápežom a vstúpim k nejakej, do nejakého kláštora alebo rádu. Ale to ma už neprekvapí pri vás. No ale ja vám urobím jedno také menšie zrkadlo z pohľadu tohto vášho vystúpenia. Vy ste tu vykrikovali teraz, že je nedôstojné kandidovať do krajských parlamentov. No vy ste tu tri mesiace zabávali celú Bratislavu, že chcete byť županom, vy ste to boli, a po jednom stretnutí, čo ste mali s terajším županom u vás v reštaurácii, neviem, na čom ste sa dohodli, zrazu ste zmenili názor a potom zrazu ste sa rozhodli nekandidovať na župana. Čiže to je prvý krok. Druhá vec, vy tu vykrikujete, že poslanci si tu mnohí nezaslúžia plat, lebo iba ničia štátny majetok. No jediný človek, kto tu ničil štátny majetok doteraz, ste boli vy, keď ste tou topánkou búchali po tých stoloch a po stene, drevenej stene, kde visí štátny znak. Vy nemáte problém priniesť zákon, kde chcete, aby sa štátna hymna hrala na začiatku a na konci rokovania Národnej rady, ale na druhej strane nemáte problém tu prísť s kórejskou vlajkou ako takou alebo búchať topánkou po štátnom znaku. Čiže to je, to je váš spôsob: vodu kážem, víno pijem, alebo ako, ja neviem už, ako to vyjadriť. Vy tu poviete, že, poslanci SMER-u, nerobte provokatívne veci, no my tu poznáme iba jediného provokatéra a to ste vy, pán Hlina! Tak sa trošku nad sebou zamyslite alebo vyhľadajte nejakú pomoc!
Hort, Milan, podpredseda NR SR (2010-12-01):
Pán poslanec Ondruš, nech sa páči.
I. Štefanec, poslanec: (2006-12-12):
A takisto ma veľmi sklamal postoj súčasnej vlády, keď s výnimkou ministra financií takmer všetci ministri ignorovali rozpravu, nevyjadrovali sa k pozmeňujúcim návrhom. Myslím si, že tento fakt svedčí o všetkom. Pán predseda, vy ste vyzvali k hlasovaniu o štátnom rozpočte, o jeho podpore, ale nemôžeme tak urobiť. Nemôžeme tak urobiť presne z dôvodov, ktoré ste vymenovali. Tento rozpočet totiž nie je solidárny, pretože práve tento rozpočet ľuďom berie. Vy dávate menej na podporu bývania. Vy dávate menej na podporu vzdelávania, na podporu znižovania regionálnych rozdielov. To je dôvod, prečo nebudem za tento rozpočet hlasovať. A teším sa na hlasovanie o pozmeňujúcich návrhoch opozície, pretože, ako viete, všetky naše návrhy nezvyšujú deficit verejných financií. Ďakujem.
Laššáková, Jana, podpredsedníčka NR SR (2014-12-03):
Na vystúpenie pána poslanca s faktickými poznámkami pán podpredseda Číž a pán poslanec Martvoň. Končím možnosť prihlásiť sa s faktickými poznámkami. Nech sa páči, pán podpredseda.
Paška, Pavol, predseda NR SR (2013-11-28):
Tak prerušujem potom rokovanie.
Paška, Pavol, predseda NR SR (2013-04-30):
Poprosím členov branno-bezpečnostného výboru, aby prišli do pléna Národnej rady, aby sme mohli otvoriť 18. schôdzu. Zaregistrujte sa. Zaregistruj sa, Jano. Tak ešte raz pekné popoludnie, dámy a páni. Chcem využiť túto situáciu a upozorniť pánov predsedov výborov, aby neorganizovali výbor, ak je vopred ohlásené otvorenie schôdze Národnej rady. Ospravedlňujem sa za omeškanie. Otváram rokovanie 18. schôdze Národnej rady Slovenskej republiky. Poprosím o prezentáciu, potom dám priestor na procedurálne návrhy. (Prezentácia.) 105 prítomných. Konštatujem, že sme uznášaniaschopní. Overovateľmi budú páni poslanci Mikuláš Krajkovič a pán poslanec Gabriel Csicsai, náhradníkmi páni poslanci Rastislav Čepák a Viliam Novotný. O ospravedlnenie na dnešnom rokovacom dni požiadali páni poslanci Martin Fronc, Jozef Kollár, Juraj Miškov a Richard Sulík a pani poslankyňa Monika Gibalová. Pán poslanec Kadúc.
P. Hrušovský, predseda NR SR: (2003-09-23):
(Hlasovanie.) 138 prítomných, 74 za, 32 proti, 32 sa zdržalo. Konštatujem, že návrh neprijať návrh uznesenia sme schválili. Ďakujem, pán poslanec. Budeme hlasovať teraz o správe o prijatých záveroch k nedostatkom zisteným Najvyšším kontrolným úradom Slovenskej republiky k návrhu štátneho záverečného účtu Slovenskej republiky za rok 2002 a k správe o výsledkoch kontrolnej činnosti Najvyššieho kontrolného úradu Slovenskej republiky za rok 2002 . Nech sa páči, pán poslanec Mikuš, uveďte návrh uznesenia k tomuto prerokúvanému bodu programu.
Hambálek, Augustín, poslanec NR SR (2012-10-26):
Vážené panie poslankyne, páni poslanci, sme v druhom čítaní k novele zákona č. 8/2009 Z. z. o cestnej premávke, v ktorej sa navrhuje tolerancia konzumácie určitého množstva alkoholu pre cyklistov. Môj osobný postoj k tomuto návrhu som predniesol už v prvom čítaní a žiadne odborné názory ani diskusné príspevky podľa mňa už nepriniesli dostatočné argumenty, aby presvedčili, alebo ma utvrdili v tom, že alkohol patrí na cesty, i keď iba v malom množstve a pre vybranú skupinu účastníkov v cestnej premávky, ktorou majú byť práve cyklisti. Teda predkladaný návrh novely zákona o cestnej premávke, tlač 133, upravuje len špecifickú skupinu vodičov nemotorových vozidiel. Avšak vodičom podľa ustanovenia doteraz platného zákona je nielen osoba, ktorá vedie bicykel. Na jednej strane sme boli tvrdí a uzákonili sme, že vedenie vozidla pod vplyvom alkoholu nad jedno promile je trestným činom a na druhej strane chceme dovoliť určitej skupine konzumáciu alkoholu pred jazdou. A tu chcem opäť zdôrazniť, že cyklista, vodič motorového vozidla, ako i vodič iného nemotorového vozidla sú rovnocennými účastníkmi cestnej premávky a platia pre nich rovnako dopravné značky i rovnaké pravidlá a povinnosti účastníkov cestnej premávky. I napriek tomu však chceme ich selektovať. Pýtam sa, prečo? Prečo by mali byť zvýhodnení, teda v úvodzovkách, zvýhodnení cyklisti pred ostatnými vodičmi? Nie som presvedčený o tom, že povolenie alkoholu pre vedenie či už motorového alebo nemotorového vozidla je pre našu spoločnosť a bezpečnosť na cestách tým správnym riešením. Dôvodová správa k navrhovanej novele zákona o cestnej premávke... (Prerušenie vystúpenia predsedajúcou.)
M. Číž, podpredseda NR SR: (2006-12-13):
(Hlasovanie.) Prítomných 142 poslancov, za 11 poslancov, proti 103 poslancov, zdržalo sa 27 poslancov, nehlasoval 1 poslanec. Tento návrh sme neschválili.
Beblavý, Miroslav, poslanec NR SR (2013-01-31):
Ak môžem, pani predsedajúca, poproste pána ministra, ja pokiaľ vystupujem v súlade s rokovacím poriadkom.
Jurinová, Erika, podpredsedníčka NR SR (2014-07-03):
Ďakujem, pani poslankyňa. Chcem sa spýtať, že či chce reagovať na vystúpenia poslancov niekto z členov vlády. Neprejavujú záujem. Vyhlasujem rozpravu za skončenú. Prerušujem rokovanie o tomto bode programu. Hlasovať o uznesení budeme v rámci ďalších hlasovaní. Teraz otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do bodu interpelácie prihlásili títo poslanci: pán poslanec Ján Mičovský, pani poslankyňa Magda Vášáryová, Jozef Mikloško, Mikuláš Huba, Július Brocka, Pavol Zajac a posledný prihlásený pán poslanec Alojz Hlina. Dávam slovo prvému prihlásenému pánovi poslancovi Jánovi Mičovskému.
F. Mikloško, poslanec: (2002-11-19):
Vážený pán predsedajúci, v zmysle zákona  Slovenskej národnej rady č. 255/1991 Zb. o Slovenskom rozhlase v znení neskorších predpisov sa dňom 10. novembra 2002 skončilo funkčné obdobie členov Rozhlasovej rady. Podľa § 7 ods. 2 citovaného zákona Rozhlasová rada má 9 členov, ktorých volí a odvoláva Národná rada Slovenskej republiky. Z dôvodu ukončenia funkčného obdobia doterajších členov rady je preto potrebné zvoliť 9 nových členov rady na funkčné obdobie 4 rokov. Predseda Národnej rady Slovenskej republiky listom č. 955/2002 zo 17. októbra 2002 oslovil kluby poslancov Národnej rady Slovenskej republiky, profesijné a občianske združenia z oblasti kultúry a prostriedkov z oblasti periodickej tlače, aby v lehote do 31. októbra 2002 predložili výboru Národnej rady pre vzdelanie, vedu, šport a mládež, kultúru a médiá návrh kandidátov na členov rady. Do stanoveného termínu výbor dostal návrhy, ktoré máte všetky v tomto dokumente, tak nebudem čítať mená. Teraz gestorský výbor prekontroloval predložené návrhy kandidátov na voľbu členov Rozhlasovej rady a konštatoval, že kandidáti uvedení pod poradovými číslami 1 až 19 spĺňajú všetky náležitosti a predložené návrhy sú v súlade s kritériami uvedenými v § 7 ods. 2 a 6 zákona SNR č. 255/1991 Zb. o Slovenskom rozhlase. U kandidátov pod poradovými číslami 20 až 22 (Ingrid Fašiangová, Pavel Hapák, Ján Tužinský) výbor zistil možnú kolíziu s § 7. Gestorský výbor navrhuje, aby sme hlasovali a potom prijali príslušné uznesenie. Ďakujem.
V. Veteška, podpredseda NR SR: (2005-05-17):
J. Bielik, poslanec: Ďakujem pekne. Veda skúma javy a hľadá ich príčiny, na základe ktorých vznikli. A niekedy v tej súvislosti vravíme, že táto príčina má aj vyšší princíp a tí, ktorí popierajú tento vyšší princíp vzťahov, nazývame ich agnostici a tento smer nazývame agnosticizmus. To znamená, agnosticizmus popiera poznateľnosť veci. Pán poslanec Novotný, ja som z vášho vystúpenia cítil aj z tej určitej reflexie, aj z tej úprimnosti, že agnosticizmus ako taký dostal v tejto sále ťažký úder. Lebo ja to vzťahujem, že prednedávnom sme mali zostúpenie, zoslanie strany Svätého Ducha a že v tomto smere sa prejavil ako účinok zoslania Ducha Svätého, lebo takéto vzácne vystúpenie s takouto sebareflexiou som tu za posledných osem mesiacov, čo som tu, nezažil, a dúfam, že tento efekt budem môcť pozorovať aj pri vystúpeniach u viacerých poslancov. Ale to si myslím v dobrom. Ďakujem pekne. (Potlesk.)
Grendel, Gábor, podpredseda NR SR (2022-06-23):
Kolegovia...
Blanár, Juraj, podpredseda NR SR (2021-05-12):
Päť faktických poznámok na vaše vystúpenie, pani poslankyňa. Ako prvý, pán poslanec Suja, nech sa páči.
Laššáková, Jana, podpredsedníčka NR SR (2013-04-30):
Ďakujem pekne, pán minister, zaujmite miesto určené pre navrhovateľov. A teraz dávam slovo spravodajcovi, predsedovi ústavnoprávneho výboru poslancovi Róbertovi Madejovi, aby odôvodnil návrh a stanovisko gestorského výboru. Nech sa páči, pán spravodajca.
Lazár, Ladislav, poslanec NR SR (2011-07-06):
Ďakujem pekne, pán podpredseda. Ja zareagujem z týchto pripomienok snáď len na jednu, pretože na tie ostatné to v zásade nemá význam. A zhrniem to potom v takom záverečnom resumé. Pokiaľ viem, tak veľvyslanci kritizovali netransparentnosť kategorizačného procesu. Pán kolega tu už nie je z SDKÚ, môže si to ísť pozrieť, má to aj premiérka. To, čo povedal môj kolega Podmanický, mňa to neprekvapuje, že tu nie je nikto z KDH, pretože u nás na výbore to funguje tak, že zakaždým sa predloží nejaký návrh zákona, potom k nemu príde pozmeňujúci návrh, ktorý je dlhší než samotný zákon, zneužijú na to pána kolegu Kvasničku, a tí, ktorí ten zákon píšu, potom ešte stoja za ním a kontrolujú, či to dobre číta, to celé. A takýmto spôsobom funguje zdravotnícky výbor. A ja ako nelekár, samozrejme tým, že nerozumiem tej odbornej stránke veci, ja vnímam skôr tú ekonomickú a finančnú, tak samozrejme, že tieto veci sledujem. Ja tvrdím a my tvrdíme jedno, že tento zákon nebude na prospech obyvateľov tejto krajiny. Tento zákon je v prospech silných lobistických skupín. A ja vám poviem, ťažko sa berú vážne tie vaše argumenty a pripomienky, ktoré tu uvádzate, lebo tento zákon, ak zoberieme, že kto bojuje za tento zákon najviac, viete, či už to má priamy vplyv, alebo nemá, tak nemôžeme odhliadnuť od faktu, že tak pán kolega Novotný vlastnil alebo spoluvlastnil niekedy lekáreň, tak pán kolega Kalist tiež pracuje niekde. A to všetko samozrejme sú momenty, ktoré nemusia mať zásadný vplyv, ale ťažko sa zbaviť toho pocitu, že určité silné lobistické skupiny vo farmaceutickom priemysle lobujú a presadzujú zákon, proti ktorému sú viac-menej všetci, úplne všetci vrátane malých prevádzkovateľov lekární. Ďakujem pekne.
Jurinová, Erika, podpredsedníčka NR SR (2014-12-04):
Pán poslanec Susko.
Grendel, Gábor, podpredseda NR SR (2022-06-21):
Dávam slovo spoločnému spravodajcovi z ústavnoprávneho výboru pánovi poslancovi Jurajovi Šeligovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Danko, Andrej, predseda NR SR (2019-02-06):
Ďakujem predsedovi výboru pre nezlučiteľnosť funkcií za uvedenie návrhu. Súčasne ho prosím, aby splnil aj úlohu spravodajcu. Môžte ísť ešte k pultu a splniť úlohu spravodajcu. Už ste všetko odkomunikoval? Ďakujem. Otváram rozpravu o tomto bode programu. Do rozpravy som dostal písomnú prihlášku, pán poslanec Matovič a pán poslanec Poliačik. Nech sa páči, pán poslanec Matovič.
Danko, Andrej, predseda NR SR (2016-06-14):
Ďakujem. Pán poslanec Oto Žarnay.
Blahová, Natália, poslankyňa NR SR (2017-04-07):
Ďakujem pekne, vážená pani kolegyňa. Ja by som možno len doplnila toto vystúpenie o to, aby sme nezabudli, že OSN, výbor pre práva dieťaťa nás písomne, nás, Slovenskú republiku písomne upozorňoval na to, že komisárka pre deti Viera Tomanová je politický nominant, ktorý je práve preto v kauze vyšetrovania alebo prešetrovania prípadu PETO v obrovskom konflikte záujmov, a teda neschopná akejkoľvek činnosti, keďže je v priamom rodinnom kontakte so svojou dcérou, s ktorou dokonca býva v totožnom dome, v ktorom je zároveň detský domov. Čiže my máme komisárku pre deti, ktorá je absolútne nefunkčná vyvíjať akúkoľvek činnosť, ktorá jej vyplýva z jej zákona. Ďakujem pekne.
Zelník, Štefan, poslanec NR SR (2018-05-17):
Ďakujem pekne za slovo. Ja som len chcel, pán kolega, vaše otázky, ktoré ste predložili, sú absolútne legitímne, ale myslím si, že toto je teraz sme v prvom čítaní a iste na tieto otázky bude vedieť odpovedať pani kolegyňa na výbore pre školstvo, ale v súčasnosti ja si myslím, že na tie konkrétne otázky a konkrétne počty niekedy sa nedá odpovedať. Takže áno, otázky sú legitímne a ja verím, že tá diskusia odborná potom bude práve na výbore pre školstvo. Ďakujem pekne.
Šeliga, Juraj, podpredseda NR SR (2020-04-03):
Ďakujem pekne, pán minister. Teraz dávam slovo spoločnej spravodajkyni pani predsedníčke výboru pre zdravotníctvo poslankyni Jane Cigánikovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru, nech sa páči.
Tomáš, Erik, poslanec NR SR (2018-02-13):
Kolegovia, kolegyne, veľmi rýchlo chcem si splniť úlohu spravodajcu. Prvú vec, ktorú chcem povedať napriek tomu, že tu nie je už pán Beblavý, ale dúfam, že pán Mihál mu to odkáže. Chcem oceniť, že teda stiahol svoj pozmeňujúci návrh z tretieho čítania, a ubezpečiť ho, že vec, ktorú on pripomienkoval, bude, tá vec bude vyriešená v rámci pozmeňujúceho návrhu pána Baláža. Druhú vec, ktorú chcem povedať, je, že hlasovanie o návrhu novely Zákonníka práce bude zajtra o jedenástej. A na záver, ja si na rozdiel od opozičných kolegov myslím, že toto je dobrý zákon, ktorý v konečnom dôsledku prinesie zvýšenie miezd pre ľudí, či už formou príplatkov za prácu v noci, počas víkendov a počas sviatkov, alebo formou 13. a 14. platu. A preto chcem vyzvať nielen koaličných, ale aj opozičných poslancov, aby tento návrh zákona podporili a schválili. Ďakujem.